62020CJ0011_INF
Rozsudok Súdneho dvora (šiesta komora) z 12. mája 2021 – Komisia/Helénska republika (Pomoc určená poľnohospodárskym výrobcom)
(vec C‑11/20) (
1
)
„Nesplnenie povinnosti členským štátom – Štátna pomoc – Pomoc vyhlásená za protiprávnu a nezlučiteľnú s vnútorným trhom – Článok 108 ods. 2 druhý pododsek ZFEÚ – Nepriaznivé klimatické podmienky – Straty utrpené poľnohospodármi – Kompenzácie – Povinnosť vymáhania – Povinnosť informovania – Nevykonanie“
1.
Žaloba o nesplnenie povinnosti – Nedodržanie rozhodnutia Komisie o štátnej pomoci – Povinnosť vymáhať poskytnutú pomoc – Referenčná lehota – Lehota stanovená v rozhodnutí, ktoré Komisia nevykonala alebo ho vykonala po uplynutí lehoty
(článok 108 ods. 2 druhý pododsek ZFEÚ a článok 288 ZFEÚ; nariadenie Rady č. 659/1999, článok 14 ods. 3)
(pozri body 33 – 39)
2.
Žaloba o nesplnenie povinnosti – Nedodržanie povinnosti vymáhať protiprávnu pomoc – Prostriedky na obranu – Absolútna nemožnosť vykonania – Kritériá posúdenia – Ťažkosti pri výkone – Povinnosť členského štátu prijať skutočné opatrenia voči dotknutým podnikom a navrhnúť Komisii alternatívne riešenia umožňujúce prekonať tieto ťažkosti
(článok 108 ods. 2 ZFEÚ)
(pozri body 40 – 51 a bod 1 výroku)
3.
Žaloba o nesplnenie povinnosti – Nedodržanie rozhodnutia Komisie o štátnej pomoci – Povinnosť vymáhať poskytnutú pomoc – Povinnosť členského štátu informovať Komisiu o prijatých opatreniach
(pozri body 58 – 68 a bod 1 výroku)
Výrok
1.
Helénska republika si tým, že v stanovených lehotách neprijala všetky opatrenia potrebné na vykonanie rozhodnutia Komisie 2012/157/EÚ zo 7. decembra 2011 o kompenzáciách, ktoré vyplatil Grécky poľnohospodársky poisťovací orgán (ELGA) v rokoch 2008 a 2009, a tým, že dostatočne neinformovala Európsku komisiu o opatreniach prijatých pri uplatňovaní tohto rozhodnutia, nesplnila povinnosti, ktoré jej vyplývajú z článkov 2 až 4 uvedeného rozhodnutia, ako aj zo Zmluvy o FEÚ.
2.
Helénska republika je povinná nahradiť trovy konania.
(
1
)	Ú. v. EÚ C 68, 2.3.2020.